wickkiey/tamil-wikipedia-chunked huggingface dataset:
# செனீவிவ் மியூர்கூசு

## வெளியீடுகள்

- G. Meurgues et G. Ledoux, *Intérêt de l'étude du sac interne dévaginé et en extension*. Annales de la Société entomologique de France (N. S.), 2 : 661–669.
- *Influence de la composition minérale du milieu de culture sur la biosynthèse des Acides Nucléiques d'Aspergillus niger*, thèse, Conservatoire National des Arts et Métiers 1967.
- *La conservation des spécimens d'histoire naturelle*, in : Museum International, Volume 38–2, 12 janvier 1986 .
- *Parfums de Plantes*, préface de Philippe Taquet, éd. du Muséum national d'histoire naturelle, 1987. .
- *Un exemple de collaboration entre un musée et l’industrie pour l’exposition Parfums de plantes au Muséum national d’Histoire naturelle, in*: Culture scientifique et Technique de l’Entreprise, 1994, .
- *De la galerie de Zoologie à la grande Galerie de l'Évolution*, in: *La conservation - une science en évolution: bilan et perspectives*, Actes des troisièmes journées internationales d'études de l'ARSAG, Paris 21-25 avril 1997 .
- *Du jardin de Buffon à l'Afghanistan: mémoires d'une naturaliste*, L'Harmattan 2019,
# நியாமுலிரோ சுரங்கம்

**நியாமுலிரோ சுரங்கம்** (*Nyamuliro mine*) என்பது உகாண்டாவின் தென்மேற்குப் பகுதியின் மேற்குப் பகுதியில் அமைந்துள்ள ஒரு பெரிய திறந்தவெளி சுரங்கமாகும். நியாமுலிரோ உகாண்டாவின் மிகப்பெரிய தங்குதன் படிவுகளில் ஒன்றாகும். இங்கு 0.5% தங்குதன் தரப்படுத்தப்பட்ட 10 மில்லியன் டன் தாதுப் படிவுகள் காணப்படுகின்றன.  
நியாமுலிரோ சுரங்கம் 2016 ஆம் ஆண்டு குரோன் உகாண்டா லிமிடெட்டு நிறுவனத்திடமிருந்து கெரிலி முதலீட்டாளர்களின் துணை நிறுவனமான கே ஐ 3 ஆர் கனிமங்கள் லிமிடெட்டு நிறுவனத்தால் கையகப்படுத்தப்பட்டது.
# நியாமுலிரோ சுரங்கம்

## எதிர்ப்புகள்

2020 ஆம் ஆண்டின் தொடக்கத்தில், கே ஐ 3 ஆர் நிறுவனம் நியாமுலிரோ சுரங்கத்தில் தனது செயல்பாட்டை நிறுத்தியது. தலைவர் யோவேரி முசேவேனி மூலக் கனிமங்களை ஏற்றுமதி செய்வதை நிறுத்தியது இதற்குக் காரணமாகும். இதனால், சுரங்கத்தில் நாள்தோறும் பணிபுரிந்து வந்த 2,200 தொழிலாளர்கள் வேலையின்றி தவித்தனர். இந்த மூடலுக்கு எதிர்ப்பு தெரிவித்து நியாமுலிரோ வுல்ஃப்ராம் தொழிலாளர் சங்கம் ஆர்ப்பாட்டங்களை நடத்தியது.
# வார்ப்புரு:Infobox weather event/MF

| winds = }
| gusts = }
| pressure = }
| category = }
| auto-category =  
| winds-prefix = }
| winds-suffix = }
| gusts-prefix = }
| gusts-suffix = }
| pressure-prefix = }
| pressure-suffix = }
| basin = }  
}}<noinclude></noinclude>
# தேசிய நெடுஞ்சாலை 130இ (இந்தியா)

**தேசிய நெடுஞ்சாலை 130இ (இந்தியா)** (*National Highway 130C (India)*) பொதுவாக **தே. நெ. 130இ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது தேசிய நெடுஞ்சாலை 30-இன் ஒரு கிளைச்சாலையாகும். தேசிய நெடுஞ்சாலை 130இ இந்தியாவின் சத்தீசுகர் மாநிலத்தின் வழியாகச் செல்கிறது.
# தேசிய நெடுஞ்சாலை 130இ (இந்தியா)

## வழித்தடம்

; சத்தீசுகர்  
அப்கான்பூர், இராஜிம், காரியபாந்த், பர்துலா, தியோபாங், ஒடிசாவின் எல்கை  
; ஒடிசா  
சத்தீசுகர் எல்கை - பால்டிமால்
# தேசிய நெடுஞ்சாலை 130இ (இந்தியா)

## சந்திப்புகள்

: அப்கான்பூர் அருகில் முனையம்
: பால்திமால் அருகில் முனையம்
# அபு தபாப் சுரங்கம்

**அபு தபாப் சுரங்கம்** (*Abu Dabab mine*) என்பது எகிப்து நாட்டின் கிழக்குப் பகுதியில் செங்கடல் ஆளுநரகத்தில் அமைந்துள்ள ஒரு பெரிய முன்மொழியப்பட்ட சுரங்கமாகும். அபு தபாப் எகிப்தின் மிகப்பெரிய தாண்டலம் இருப்புக்களில் ஒன்றாகும். இங்கு 0.025% தாண்டலம் தரப்படுத்தலில் 39.9 மில்லியன் டன் தாது கையிருப்பைக் கொண்டுள்ளது.  
2002 ஆம் ஆண்டில், ஆத்திரேலியாவை தளமாகக் கொண்ட நிறுவனமான கிப்சுலேண்ட் மற்றும் எகிப்திய அரசுக்குச் சொந்தமான எகிப்திய கனிம வளங்களுக்கான நிறுவனம் ஆகியவற்றுக்கு இடையேயான 50-50 கூட்டு முயற்சியான தாண்டலம் இன்டர்நேசனல் லிமிடெட்டு நிறுவனம் இந்த சுரங்கத்தை உருவாக்க திட்டமிட்டிருந்தது. உலகின் மிகப்பெரிய தாண்டலம் சுரங்கமாக இது மாற்றப்பட்டது. இருப்பினும், இந்த திட்டம் 2015 ஆம் ஆண்டு நிறுத்தப்பட்டது. நிறுவனத்தின் ஆய்வு உரிமமும் இரத்து செய்யப்பட்டது. 2019 ஆம் ஆண்டில், கிப்சுலேண்ட் (இது எசுபோர்ட்சு நிறுவனமான எமர்ச்சு கேமிங் லிமிடெட்டு நிறுவனம் என மறுபெயரிடப்பட்டது) முதலீட்டு தகராறுகளுக்கான தீர்வுக்கான சர்வதேச மையத்தில் எகிப்திய அரசாங்கத்தின் மீது வழக்குத் தொடர்ந்தது. இந்நிறுவனங்கள் பிரச்சினைக்கு 2021 ஆம் ஆண்டில் தீர்வு கண்டன.
# திருப்பேக்குளம் அச்சுத மாரார்

**திருப்பேக்குளம் அச்சுத மாரார்** (*Thrippekulam Achutha Marar*) என்பவர் கேரளத்தைச் சேர்ந்த ஒரு தாளக் கலைஞர் ஆவார். இவர் செண்டை, இடக்கை, தவில், திமிலை போன்ற தென்னிந்திய தாள இசைக்கருவிகளில் சிறந்து விளங்கினார். இந்திய அரசின் சங்கீத நாடக அகாதமியின் சங்கீத நாடக அகாதமி விருது, கேரள அரசின் பல்லவூர் புரஸ்காரம், கேரள அரசின் கேரள சங்கீத நாடக அகாதமி விருது உள்ளிட்ட பல விருதுகளையும் கௌரவங்களையும் பெற்றார்.
# திருப்பேக்குளம் அச்சுத மாரார்

## வாழ்க்கை வரலாறு

திருப்பேகுளம் அச்சுத மாரார், 1921ஆம் ஆண்டு செப்டம்பர் 26ஆம் நாள், இன்றைய கேரள மாநிலம் திருச்சூர் மாவட்டத்தில் உள்ள உரகம் என்ற ஊரில் உள்ள அம்மா திருவாடி கோயிலுக்கு அருகில், திருப்பேகுளம் மாரத் பாப்பமராஸ்யர் மற்றும் சீதாராமன் எம்பிராந்திரி இணையருக்கு மகனாகப் பிறந்தார்.  
அச்சுத மாரார் தான் பிரபலமாக காரணமான செண்டை இசையை வாசிப்பதை எந்த குருவிடமிருந்தும் முறையாக கற்றுக் கொள்ளவில்லை. தனது சொந்த ஊரான ஊரகத்தில் உள்ள கோவிலில் தலைமுறை தலைமுறையாக இசைக் கலைஞர்களாக பணியாற்றி வந்த குடும்பத்தைச் சேர்ந்த இவர் சிறு வயதிலிருந்தே சோபன சங்கீதம் பாடுவதற்கும், இடக்கை, செண்டை, இலதாளம், செங்கிலா போன்ற இசைக்கருவிகளுக்கும் அறிமுகமானார். சடங்கு விழாக்களுக்கும், 'கொட்டிப்பாடி சேவை'க்கும், இசைக்கருவியை வாசித்துக்கொண்டே கீர்த்தனைகளைப் பாடும் பாரம்பரிய வழிபாட்டிற்கும் இவர் அதை வாசிப்பார். இவர் 2014 மார்ச் 15 அன்று இரிஞ்ஞாலகுடாவில் உள்ள தனது வீட்டில் இறந்தார்.
# திருப்பேக்குளம் அச்சுத மாரார்

## விருதுகளும், கௌரவங்களும்

சங்கீத நாடக அகாடமி விருதைப் பெற்ற மிக வயதான கலைஞர் அச்சுத மாரார் ஆவார். இவர் 2012 ஆம் ஆண்டில் தனது 91 வயதில் அந்த விருதைப் பெற்றார். மேலும் இவர் கேரள அரசின் மேலாச்சார்ய புரஸ்காரம், பல்லவூர் புரஸ்காரம், கேரள அரசின் சங்கீத நாடக அகாடமி விருது, முதல் வாத்யமித்ர புரஸ்காரம் ஆகியவற்றையும் பெற்றார். பரமேக்காவு மற்றும் திருவம்பாடி தேவஸ்தானங்களால் இவருக்கு 'வீர சிருங்கால' விருது வழங்கப்பட்டுள்ளது.  
மாராரின் சீடர்களும் ரசிகர்களும் இணைந்து அவரது தொண்ணூறாவது பிறந்தநாளை கூடல்மாணிக்கம் கோயில் வளாகத்தில் உள்ள உன்னை வாரியர் நினைவு கலைக்கூடத்தில் கொண்டாடினர். அச்சுத மாராரின் நூற்றாண்டு விழா 2021 அக்டோபர் 4 அன்று கொண்டாடப்பட்டது.
# திருப்பேக்குளம் அச்சுத மாரார்

## விருதுகளும், கௌரவங்களும்

### திரிப்பேகுளம் விருது

இவர் மறைந்த ஆண்டிலிருந்து கூடல்மாணிக்கத்தில் உள்ள பல்லவூர் கலாஸ்வடக சமிதி திருப்பேக்குளம் விருதை வழங்கி வருகிறது. 2021 ஆம் ஆண்டில் திமிலை விரிவுரையாளர் சோட்டாணிக்கரை விஜயன் இந்த விருதைப் பெற்றார். 2022 இல் கலமண்டலம் பலராமன் விருதைப் பெற்றார், 2024 இல் பிண்டியத் சந்திரன் நாயர் விருதைப் பெற்றனர்
# அலிசியா லூர்டீக்

**அலிசியா லூர்டீக்** (*Alicia Lourteig*) (1913–2003) என்ற பெண் தாவரவியலாளர் பிறந்தது
அர்சென்டைனா என்றாலும், அவரது பெற்றோர் பிரான்சு நாட்டினராவார். இப்பெண்ணறிஞர், தாவரக்குடும்பமான ஆக்சலிடேசியே (Oxalidaceae) இல் சிறந்த ஆய்வாளர் எனக் கருதப்படுகிறார்.
# அலிசியா லூர்டீக்

## கல்வி

அர்சென்டினாவின் புவெனசு ஐரிசு நகரில் பிறந்தார். அவரது பெற்றோர் பிரான்சு மற்றும் அர்சென்டினாவை பூர்வீகமாகக் கொண்டவர்கள். அவர் புவெனசு ஐரிசு பல்கலைக்கழகத்தில் மருந்தியலிலும், உயிர் வேதியியலிலும் பயின்றார், மேலும் அவர் முனைவர் பட்டத்தை, 1946 ஆம் ஆண்டு பெற்றார்.
# அலிசியா லூர்டீக்

## வெளியீடுகள்

லூர்டீக் 200க்கும் மேற்பட்ட வெளியீடுகளின் ஆசிரியராகவோஅல்லது இணை ஆசிரியராகவோ திகழ்கிறார். இவரது மிக முக்கியமான வெளியீடுகளில் கீழே தரப்பட்டுள்ளன:
- Piedrahita, SD; A Lourteig. (1991) *Genesis De Una Flora*. Ed. Academia Colombiana de Ciências Exactas, Fisicas y Naturales. 334 pp.
- Lourteig, A. (1963) *Flora del Uruguay, Mayacaceae, Zygophyllaceae, Celastraceae, Lythraceae, Primulaceae*. Mus. Nac de Hist. Nat., Montevideo. 38 pp.&nbsp;14 planchas
- Lourteig, A. (1956) Ranunculaceas de Sudamérica tropical pp.&nbsp;19–88. *Memoria, Soc. Ciências Naturales La Salle*. 16: 43. Caracas
- Lourteig, A; CA O'Donell. (1955) Las celastráceas de Argentina y Chile. BA : *Ministério de Agricultura y Ganadería*, *Serie: Publicación técnica*, 15, pp 52
- Lourteig, A; CA O'Donell. (1943) Euphoriaceae of Argentina. Phyllantheae, Dalechampieae, Cluytiae, Manihoteae. *Lilloa* IX
- Lourteig, A; CA O'Donell. (1942) Acalypheae of Argentina (Euphorbiaceae) *Lilloa* VIII.
# அலிசியா லூர்டீக்

## விருதுகள்

- 1999 ஆம் ஆண்டில், XVI பன்னாட்டு தாவரவியல் மாநாட்டில், இவருக்கு வாழ்நாள் சாதனைக்கான நூற்றாண்டு விருது வழங்கப்பட்டது.
- பிரேசிலில் உள்ள செர்ரோ டி மார் உயிர் காப்பகங்களில் ஒன்றில் ஒரு கால்வாய் பாதைக்கு, இவரது பெயர் சூட்டப்பட்டுள்ளது. சூரியகாந்திக் குடும்பத்தைச் சேர்ந்த 'லூர்துயா' பேரினம் என்பதும் அடங்கியுள்ளது. மேலும், லித்ரேசியே (Lythraceae) குடும்பத்தைச் சேர்ந்த 'லூர்டெல்லா'வும் அடங்கும்.
# அலிசியா லூர்டீக்

## பன்னாட்டு பெயர்சுருக்கத் தரக்குறியீடு

- 290 தாவரங்களில் இவரது பெயர்சுருக்கம் நிறுவப்பட்டுள்ளது.
# தேபபிரதா தாசு

**தேபபிரதா தாசு** (*Debabrata Das*) என்பவர் இந்தியாவைச் சேர்ந்த ஒரு பேராசிரியர், கல்வியாளர் மற்றும் கல்வி நிர்வாகி என பன்முகங்களுடன் அறியப்படுகிறார். அசாம் மாநிலத்திலுள்ள சிவசாகர் இராச்சீவ் காந்தி கூட்டுறவு மேலாண்மை பல்கலைக்கழகத்தின் மூன்றாவது துணைவேந்தராகப் பணியாற்றினார். 2022 ஆம் ஆண்டு மார்ச்சு மாதம் 8 ஆம் தேதியன்று துணைவேந்தராகப் பொறுப்பேற்றார்.  
தேபபிரதா தாசு தற்போது அசாம் அரசாங்கத்திற்கு ஆலோசகராக (உயர்கல்வி) பணியாற்றி வருகிறார், பல்வேறு பல்கலைக்கழகங்கள் மற்றும் உயர்கல்வி நிறுவனங்களின் தலைவர், ஆலோசகர், வாரிய உறுப்பினராகச் செயல்படுகிறார்.  
அசாம் இராச்சீவ் காந்தி கூட்டுறவு மேலாண்மை பல்கலைக்கழகத்தின் துணைவேந்தராக நியமிக்கப்படுவதற்கு முன்பு, பேராசிரியர் தாசு, இட்டாநகரில் உள்ள அருணாச்சலப் பிரதேச தனியார் கல்வி நிறுவனங்கள் ஒழுங்குமுறை ஆணையத்தின் உறுப்பினராகப் பணியாற்றி வந்தார்.  
தேச்பூர் பல்கலைக்கழகத்தில் உரிமைப் பேராசிரியராக உள்ளார். அதே பல்கலைக்கழகத்தில் திறந்தவெளி மற்றும் தொலைதூரக் கற்றல் மையத்தின் இயக்குநராகவும் பணியாற்றினார். முன்னதாக, இவர் 1996-1999 ஆம் ஆண்டுகளில் அருணாச்சலப் பிரதேச பல்கலைக்கழகத்திலும் (தற்போது இராச்சீவ் காந்தி பல்கலைக்கழகம், இட்டாநகர்) 1999-2009 ஆம் ஆண்டுகளில் குவகாத்தி பல்கலைக்கழகத்திலும் பணியாற்றினார். வணிகம், நிதி மேலாண்மை, வங்கி, காப்பீடு, மூலதன மேலாண்மை மற்றும் வணிகம் மற்றும் நிர்வாகத்தில் ஒன்றோடொன்று இணைக்கப்பட்ட பிற பகுதிகள் இவரது ஆராய்ச்சிப் பிரிவுகளில் அடங்கும்.
# வகிதுதீன் மாலிக்கு

**வகிதுதீன் மாலிக்கு** (*Wahiduddin Malik*) என்பவர் இந்தியாவைச் சேர்ந்த ஒரு கல்வியாளர் ஆவார். வகீத் உத்தீன் மாலிக்கு என்ற பெயராலும் இவர் அறியப்பட்டார். 1981 ஆம் ஆண்டு முதல் 1984 ஆம் ஆண்டு வரை காசுமீர் பல்கலைக்கழகத்தின் 10 ஆவது துணைவேந்தராகவும் 1987 ஆம் ஆண்டு முதல் 1990 ஆம் ஆண்டு வரை அலகாபாத் பல்கலைக்கழகத்தின் 33 ஆவது துணைவேந்தராகவும் பணியாற்றினார். ரூர்க்கி பல்கலைக்கழகத்தில் வேதியியல் துறையின் முன்னாள் பேராசிரியராகவும், பந்தேல்கண்ட்டு பல்கலைக்கழகத்தில் துணைவேந்தராகவும் இவர் பணியாற்றினார். காசுமீர் பல்கலைக்கழகத்தில், 1979 ஆம் ஆண்டு துணைவேந்தராக இருந்த காலத்தில் புவியியல் மற்றும் பிராந்திய மேம்பாட்டுத் துறையை பல்கலைக்கழகத்தில் நிறுவினார். புவியியலின் அனைத்து முக்கிய துணைத் துறைகளிலும் பாடத்தைப் பற்றிய உயர் மட்ட புரிதலை வளர்ப்பது இத்துறையின் நோக்கமாக இருந்தது. பிராந்திய பகுப்பாய்வின் கருவிகள் மற்றும் நுட்பங்களைப் பயன்படுத்துவதில் போதுமான அளவிலான திறனை வளர்ப்பதும்,
பேரிடர்களைத் தணிப்பதற்காக பல்வேறு பங்குதாரர்களிடையே வலுவான தொடர்புகளை வளர்ப்பதும் இத்துறையின் இதர நோக்கங்களாகும்.
# திலீப் சந்திர நாத்து

**திலீப் சந்திர நாத்து** (*Dilip Chandra Nath*) என்பவர் இந்தியாவைச் சேர்ந்த ஒரு கல்வியாளர் ஆவார். ஒரு பேராசிரியராகப் பணியாற்றினார். இராயல் குளோபல் பல்கலைக்கழகத்தில் (அதிகாரப்பூர்வமாக தி அசாம் இராயல் குளோபல் பல்கலைக்கழகம், குவகாத்தி என நிறுவப்பட்டது) இவர் ஓர் ஓய்வு பெற்ற பேராசிரியராகவும் கௌரவ ஆலோசகராகவும் உள்ளார். முன்னர் 2016 ஆம் ஆண்டு முதல் 2022 ஆம் ஆண்டு வரை இந்தியாவின் சில்சார் (ஒரு மத்திய பல்கலைக்கழகம்) அசாம் பல்கலைக்கழகத்தின் துணைவேந்தராகப் பணியாற்றினார். அசாம் பல்கலைக்கழகத்தில் துணைவேந்தராகப் பதவியேற்பதற்கு முன்பு, இந்தியாவின் குவகாத்தி பல்கலைக்கழகத்தில் புள்ளிவிவரப் பேராசிரியராக இருந்தார்.
# திலீப் சந்திர நாத்து

## ஆரம்பகால வாழ்க்கை

1972 ஆம் ஆண்டு குவகாத்தி பல்கலைக்கழகத்தில் இளநிலைப் பட்டத்தையும், 1975 ஆம் ஆண்டு தில்லி பல்கலைக்கழகத்தில் கணித புள்ளிவிவரத்தில் முதுநிலைப் பட்டத்தையும் முடித்தார். பனாரசு இந்து பல்கலைக்கழகத்தில் முனைவர் பட்டம் பெற்றார். 1991-93 ஆம் ஆண்டு அமெரிக்காவின் தியூக் பல்கலைக்கழகத்தில் வருகை தரும் அறிஞராகவும், 1997-98 ஆம் ஆண்டு அமெரிக்காவின் வாசிங்டன் பல்கலைக்கழகத்தில் வருகை தரும் விஞ்ஞானியாகவும் இருந்தார்.
# பெண்கள் உதவி எண் 1091

**பெண்கள் உதவி எண் 1091** (*1091 Women Helpline*) என்பது வன்முறைக்கு ஆளாகும் பெண்கள் தயங்காமல் அழைத்து உதவி கோர அளிக்கப்பட்டுள்ள ஒரு தேசிய கட்டணமில்லா தொலைபேசி எண்ணாகும். காவல்துறை உதவியை உடனடியாக அணுக இந்த எண் உதவுகிறது.. மாநில காவல் கட்டுப்பாட்டு அறைகளின் கீழ் 24/7 இயங்குகிறது. உள்துறை அமைச்சகத்தால் ஆதரிக்கப்படுகிறது.
# பெண்கள் உதவி எண் 1091

## நோக்கம்

பின்வருவன போன்ற அவசரநிலைகளில் பெண்களுக்கு இந்த உதவி எண் உதவுகிறது:  
- குடும்ப வன்முறை அல்லது துன்புறுத்தல்
- பாலியல் தாக்குதல் அல்லது அச்சுறுத்தல்கள்
- பெண்கள் காணாமல் போனது தொடர்பான வழக்குகள்
- சமூக ஆதரவு சேவைகளுக்கான வழிகாட்டுதல் மற்றும் பரிந்துரை
# பெண்கள் உதவி எண் 1091

## பயன்படுத்துதல்

எந்த தொலைபேசியிலிருந்தும் 1091 எண்ணை கட்டணமில்லாமல் அழைக்கலாம். சில மாநிலங்கள் உள்ளூர் காவல் கட்டுப்பாட்டு அறைகளுடன் இணைக்கப்பட்ட குறுஞ்செய்தி மற்றும் செயலி அடிப்படையிலான ஆதரவையும் வழங்குகின்றன.
# இணையக் குற்றம் உதவி எண் 1930

**இணையக் குற்றம் உதவி எண் 1930** (*1930 (Indian Cybercrime Helpline)*) என்பது இணையம் வழியாகச் செய்யப்படும் சட்டவிரோத நடவடிக்கைகளை, குறிப்பாக நிதி மோசடிகள் குறித்து புகாரளிப்பதற்கான ஒரு தேசிய கட்டணமில்லா தொலைபேசி எண்ணாகும். காவல்துறை உதவியை உடனடியாக அணுக இந்த எண் உதவுகிறது. உள்துறை அமைச்சகத்தின் கீழ் 24/7 நேரமும் இயங்குகிறது. 2021 ஆம் ஆண்டில் இருந்த முந்தைய 155260 எண்ணை எளிதாக அணுகுவதற்காக மாற்றப்பட்டது. இந்த அவசர உதவி எண் தேசிய இணைய வழிக் குற்ற அறிக்கையிடல் வலைவாசலை ஆதரிக்கிறது. அதிகரித்து வரும் இணையக் குற்ற வழக்குகளை நிவர்த்தி செய்கிறது. தேசிய குற்ற பதிவு பணியகத்தின்படி 2023 ஆம் ஆண்டில் இந்த எண்ணிக்கை 86,420 ஆகும்.
# இணையக் குற்றம் உதவி எண் 1930

## வரலாறு

2020 ஆம் ஆண்டு இந்திய ரிசர்வ் வங்கி மற்றும் வங்கிகளுடன் இணைந்து I4சி ஆல் 155260 என்ற எண்ணுடன் தொடங்கப்பட்டது. பொது நினைவுகூரலை மேம்படுத்த 2021 ஆம் ஆண்டில் இந்த எண் 1930 என மாற்றப்பட்டது. கோவிட்-19 நிகழ்நேர பரிவர்த்தனை அதிகரிப்பால் பெருக்கப்படும் மோசடிகளைச் சமாளிக்க இது எண்ணிம இந்தியாவுடன் இணைகிறது.
# இணையக் குற்றம் உதவி எண் 1930

## நோக்கம்

பின்வருவன போன்ற நிலைகளில் இந்த உதவி எண் உதவுகிறது:  
- நிதி மோசடி: ஒருங்கிணைந்த கட்டண இடைமுகம் வழியாக மேற்கொள்ளப்படும் மோசடிகள், அங்கீகரிக்கப்படாத பரிவர்த்தனைகள் (2023 ஆம் ஆண்டு பதிவான வழக்குகளில் 68.9%).
- போலியான மின்னஞ்சல்கள், குறுஞ்செய்திகள் மூலம் பயனர்களை ஏமாற்றுவது,
- பிற இணைய வழிக் குற்றங்கள்: இணையம் அல்லது பிற மின்னணு வழிகளைப் பயன்படுத்தி ஒருவரை துன்புறுத்துதல், அவதூறு பரப்புதல், தனிப்பட்ட தகவல்களைத் திருடுதல், மிரட்டல் விடுத்தல், பாலியல் ரீதியான கோரிக்கைகள் விடுப்பது போன்ற செயல்களை தடுத்தல்,
- கணினி குற்றங்கள்
- குழந்தை ஆபாசப் படங்கள்
- வழிகாட்டுதல்: இணையப் பாதுகாப்புக்கு உதவிக்குறிப்புகளை வழங்குதல் மற்றும் வழக்குகளை காவல்துறைக்கு பரிந்துரைத்தல்.
# இணையக் குற்றம் உதவி எண் 1930

## பயன்படுத்துதல்

எந்த தொலைபேசியிலிருந்தும் 1930 என்ற எண்ணை கட்டணமில்லாமல் அழைக்கலாம். cybercrime.gov.in என்ற மின்னஞ்சல் மூலமாகவும் தொடர்பு கொள்ளலாம். 2024 ஆம் ஆண்டில் 1 மில்லியனுக்கும் அதிகமான அழைப்புகள் கையாளப்பட்டன, ₹5,000+ கோடி மோசடிகள் முடக்கப்பட்டன.
# விஜய் குமார் ரெய்னா

**விஜய் குமார் ரெய்னா***(Vijay Kumar Raina)* ஒரு இந்திய புவியியலாளர் மற்றும் பனிப்பாைறை நிபுணர். மேலும் .இமயமலை பனிப்பாறைகள் குறித்து இந்திய சுற்றுச்சூழல் மற்றும் வனத்துறை அமைச்சகத்தின் சர்ச்சைக்குரிய விவாதக் கட்டுரையின் ஆசிரியரும் ஆவார். முன்னர் இந்திய புவியியல் ஆய்வகத்தின் துணை இயக்குநர் ஜெனரலாக இருந்தார். மேலும் இந்திய அண்டார்டிக் திட்டத்தால் நடத்தப்பட்ட இரண்டு அறிவியல் பயணங்களுக்கு தலைமை தாங்கினார்.
# விஜய் குமார் ரெய்னா

## தொழில்

1958 - சூன் மாதம், சியாச்சின் பனிப்பாறைக்கு முதல் இந்திய புவியியல் ஆய்வு பயணத்தை ரெய்னா வழிநடத்தினார். 1980களில் ரெய்னா இந்திய புவியியல் ஆய்வு மையத்தில் பனிப்பாறையியல் பிரிவின் இயக்குநர் ஜெனரலாக இருந்த அவர் 1991 இல் ஓய்வு பெற்றார்.
# விஜய் குமார் ரெய்னா

## இமயமலை பனிபாறை உருகுதல் சர்ச்சை

சூலை- 10- 2009 அன்று விண்வெளி பயன்பாட்டு மையம் தயாரித்த இமயமலை பனிப்பாறைகளின் செயற்கைக்கோள் படங்கள் குறித்த அறிக்கையை ஆராய்வதற்காக, ரெய்னா 40 அறிவியல் அறிஞர்களுடன் சூற்றுச்சூழல் மற்றும் வனத்துறை அமைச்சகத்தின் தலைமையகத்திற்கு சென்றார் ஆய்வுகளை மேற்கொண்டார்.
2009 ஆகத்து -4- அன்று ரெய்னா விண்வெளி பயன்பாடுகள் மைய அறிக்கையுடன் 2035 ஆம் ஆண்டுக்குள் இமயமலையில் பனிப்பாறைகள் மறைந்துவிடும் என்ற கூற்று குறித்த தனது கருத்து வேறுபாட்டை கோடிட்டுக்காட்டும் ஒரு ஆய்வறிக்கையை சமர்பித்தார். 25 இந்திய பனிப்பாறைகள் பற்றிய 150 ஆண்டுகால தரவுகளின் அடிப்படையில் ரெய்னா ஆய்வுகளை முடித்தார். "புவி வெப்பமடைதல் காரணமாக இமயமலையில் உள்ள பனிப்பாறைகள் அசாதாரணமாக உருகிக்கொண்டு வருகின்றன என்று ஒரு அறிக்கையை தயாரித்ததன் அடிப்படையில் அந்த அறிக்கையானது அப்போதைய சூற்றுச்சூழல் அமைச்சர் செயராம் ரமேசு அவர்கள் 2009 நவம்பரில் வெளியிட்டார்.  
காலநிலை மாற்றம் தொடர்பான அரசுக்களுக்கு இடையேயான குழுவின் தலைவரான ராசேந்திர பச்செளரி, அவர்கள் ரெய்னாவின் அறிக்கையை ஏற்றுக்கொள்ளவில்லை.
2022 ஆம் ஆண்டில் இமயமலை பனிப்பாறை உருகுதல் மிகைப்படுத்தப் பட்டதாகக் கூறும் ஒரு அறிக்கையை ரெய்னா கேட்டோ நிறுவனத்திற்காக இணைந்து எழுதியுள்ளார்.
# விஜய் குமார் ரெய்னா

## படைப்புகள்

ரெய்னா 100 க்கும் மேற்பட்ட அறிவியல் கட்டுரைகள் மூன்று புத்தகங்கள் எழுதி வெளியிட்டுள்ளார்.
ரெய்னா இந்தியாவின் பனிப்பாறை வரைபடம் என்ற புத்தகத்தின் இணை ஆசிரியராக உள்ளார். இது பனிப்பாறைகளின் புகைப்படங்கள் மற்றும் விளக்கங்களின் தொகுப்பாகும்.
# அன்னா விக்கர்சு

**அன்னா விக்கர்சு** (*Anna Vickers*) (28 சூன் 1852 – 1 ஆகத்து 1906) என்ற பெண் தாவரவியலாளர் பிரான்சு நாட்டின் கடல் பாசி ஆய்வாளராகவும், தாவர சேகரிப்பாளராகவும் திகழ்கிறார்.
# அன்னா விக்கர்சு

## பணிகள்

- விக்கர்ஸ், ரொசுகோஃப், நேபிள்சு (இத்தாலி), ஆன்டிப்சு (பிரான்சு), கேனரி தீவுகள், ஆண்டிலீசு ஆகிய இடங்களைச் சுற்றியுள்ள கடல் தாவரங்கள் குறித்து ஆராய்ச்சி செய்தார்.
- 54 வயதில் இவர் இறக்கும் போது, *பார்பேடியன்* (Barbadian) பாசி வகைகளைப் பற்றிய அவரது திட்டமிட்ட புத்தகம் முழுமையடையாமல் விடப்பட்டது. இவருடன் பணியாற்றிய மேரி சாவ் இதை நிறைவு செய்து, 1908 இல் வெளியிட்டார். அவ்வெளியீட்டில், 93 உடற்கூறியல் வரைபடங்கள் தட்டுகளாக, 'ஃபைக்கோலோஜியா பார்பாடென்சிஸ்' (*Phycologia Barbadensis*) என்ற பெயரில் இவரது மரணத்திற்குப் பிறகு வெளியிடப்பட்டது, மேலும், நிறங்களிட்ட விளக்கப்படங்களை, *மெலே ட்ரொட்டெட்* (Mlle Trottet) என்பவர் வெளியிட்டார்.
# அன்னா விக்கர்சு

## பன்னாட்டு பெயர்சுருக்கத் தரக்குறியீடு

- * Monospora herpestica * Vickers,(1905) என்ற தாவரத்தில் இவரது பெயர்சுருக்கம் நிறுவப்பட்டுள்ளது.
# தேசிய நெடுஞ்சாலை 130இஈ (இந்தியா)

**தேசிய நெடுஞ்சாலை 130இஈ (இந்தியா)** (*National Highway 130C (India)*) பொதுவாக **தே. நெ. 130இஈ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். தேசிய நெடுஞ்சாலை 130இஈ இந்தியாவின் சத்தீசுகர் ஒடிசா மாநிலங்களின் வழியாகச் செல்கிறது.
# தேசிய நெடுஞ்சாலை 130இஈ (இந்தியா)

## வழித்தடம்

; சத்தீசுகர்  
குருத், உமர்தா, மேகா, பிஜுலி, சிங்பூர், துக்லி, டோங்கர்டுலா, நகரி, சோனமாகர், சிஹாவா, ரட்டாவா - ஒடிசா எல்லை.  
; ஒடிசா  
சத்தீசுகர் எல்லை - குட்கெல், குண்டேய், கடபரண்டி, இராய்கர், பெகாடா, உமர்கோட், தோத்ரா, தமனகுடா, தபுகான் - பாபடகண்டி.
# தேசிய நெடுஞ்சாலை 130இஈ (இந்தியா)

## சந்திப்புகள்

: பாராபாலி அருகே முனையம்
: சோகெலா அருகில் முனையம்
# அட்டியோப்சிசு

**அடியோப்சிசு** (*Atyopsis*) என்பது தென்கிழக்காசியாவினைச் சேர்ந்த நன்னீர் இறால் பேரினமாகும். இது 1983ஆம் ஆண்டில் பென்னர் ஏ. சேசு என்பவரால் முன்பு அட்டியா பேரினத்தில் இரண்டு சிற்றினங்களுடன் வகைப்படுத்தப்பட்டது. இது அட்டியாவிலிருந்து பல்வேறு பண்புகளால் வேறுபடுகிறது. இதில் வால்கூர் நீட்சியின் வடிவம் முக்கியமானது. இது அட்டியோப்சின் மூலைகளில் மிக நீளமானது. ஆனால் அட்டியாவில் இல்லை. ஆண் இறாலின் மூன்றாவது நடக்குங்காலில் காணப்படுவதன் மூலமும் வேறுபடுகிறது.  
இந்த பேரினத்தில் இரண்டு சிற்றினங்கள் உள்ளன. இவை *அடியோப்சிசி பினிப்சு* மற்றும் *அடியோப்சிசு மொலூசென்சிசு* ஆகும். புதைபடிவ சிற்றினங்கள் எதுவும் அறியப்படவில்லை. இவை இலங்கை சமோவான் தீவுகள் வரையிலும், வடக்கே ஒகினாவா வரையிலும், மலாய் தீபகற்பத்திலிருந்து இந்தியா வரையிலான ஆசிய நிலப்பரப்பிலும் காணப்படுகின்றன. இரண்டு சிற்றினங்களும் தலைமேலோட்டின் அடிப்பகுதியில் உள்ள பற்களின் எண்ணிக்கையில் வேறுபடுகின்றன, அ. பினிப்சு 2 முதல் 6 பற்களைக் கொண்டுள்ளது. அதே நேரத்தில் அ. மொலூசென்சிசு 7 முதல் 16 பற்களுடன் கூடியது.  
அடியோப்சிசு சிற்றினங்கள் நீரோட்டம் குறைந்த நீர் நிலைகளையே விரும்புகின்றன. இந்த இறால் அதன் இறகுகள் போன்ற இனப்பெருக்க உறுப்பிகளைப் பயன்படுத்தி தண்ணீரிலிருந்து துகள்களை வடிகட்டுகிறது. உணவு பற்றாக்குறையாக இருந்தால், இவை பாறை போன்ற நீரடிப்பகுதியில் இரைத்தேடுவதைக் காணலாம்.  
மற்ற ஓட்டுமீன்களைப் போலவே மூங்கில் இறால்களும் வளர்வதற்காக தோலுரிகின்றன. இந்த செயல்பாட்டின் போது இறால் வேட்டையாடுதலில் மிகவும் பாதிக்கப்படக்கூடியது. எனவே தோலுரிக்கும் காலங்களில் இவற்றிற்கு போதுமான மறைவிடங்கள் வழங்கப்பட வேண்டும்.  
இதன் உணவு, தாவரங்கள், பாசித் துகள்கள் ஆகும்.
# அட்டியோப்சிசு

## சிற்றினங்கள்

| மூங்கில் இறால் | *அடியோப்சிசு மொலூசென்சிசு * |  |
| --- | --- | --- |
| குள்ள மூங்கில் இறால் | *அடியோப்சிசு பினிப்பெசு* | } |
# கோதுமை ஆராய்ச்சி மையம்

**கோதுமை ஆராய்ச்சி மையம்** *(Wheat Research Centre)* இந்நிறுவனமானது, கோதுமை உற்பத்தி மற்றும் சாகுபடியை ஆராயும் ஒரு தன்னாட்சி பெற்ற தேசிய நிறுவனமாகும். இது வங்கதேசத்தின் தினாச்பூரில் உள்ள நாசிப்பூரில் அமைந்துள்ளது. நரேசு சந்திர தேவ் பர்மா இந்த மையத்தின் தலைவராக உள்ளார்.
# கோதுமை ஆராய்ச்சி மையம்

## வரலாறு

இந்த ஆராய்ச்சி மையத்தினை நிறுவும் பணியானது 1971ஆம் ஆண்டு தொடங்கப்பட்டு, 1975 சூன் மாதம் முடிக்கப்பட்டது. வங்கதேசத்தின் கோதுமை உற்பத்தியை அதிகப்படுத்தும் செயல்பாடுகளை அடிப்படையாகக் கொண்டு தொடங்கப்பட்டது. இதன் மூலம் கோதுமை ஆராய்ச்சி திட்டமாக மீண்டும் புத்துயிர் பெற்றது. இந்நிறுவனமானது 1980ஆம் ஆண்டு வங்கதேச வேளாண் ஆராய்ச்சி நிறுவனத்தின் கீழ் கொண்டுவரப்பட்டது. வங்கதேச வேளாண் ஆராய்ச்சி நிறுவனத்தின் கீழ் செயல்படும், ஆறு ஆராய்ச்சி மையங்களில் இதுவும் ஒன்றாகும். இந்நிறுவனம் சுயமாக உருவாக்கிய கலப்பின இரக கோதுமை வகைகளை வெளியிட்டது. சர்வதேச மக்காசோளம் மற்றும் கோதுமை மேம்பாட்டு மையத்திலிருந்து சில தோற்றுவித்தப் பயிர்களை அறிமுகப்படுத்தியது. 1975 முதல் 1985 வரை இம்மையத்தால் வெளியிடப்பட்ட கோதுமை வகைகள் வங்காள தேசத்தின் கோதுமை உற்பத்தியை 30 முதல் 40 சதவீதம் அதிகரிக்கச் செய்தது. இது கோதுமை வெடிப்பு சேதத்தைத் தடுப்பதற்கும், விவசாயிகளை பாதிப்பிலிருந்து பாதுகாப்பதை நோக்கமாகக் கொண்டது. 2017ஆம் ஆண்டு வங்காளதேச கோதுமை மற்றும் மக்காச்சோளம் ஆராய்ச்சி நிறுவனமாக இது மாற்றப்பட்டது.
# தேசிய நெடுஞ்சாலை 130ஈ (இந்தியா)

**தேசிய நெடுஞ்சாலை 130ஈ (இந்தியா)** (*National Highway 130C (India)*) பொதுவாக **தே. நெ. 130ஈ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது தேசிய நெடுஞ்சாலை 30-இன் ஒரு கிளைச்சாலையாகும். தேசிய நெடுஞ்சாலை 130ஈ, மாவோயிசம் வலுவான நிலப்பரப்பாக இருந்த அபுஜ்மார் காட்டின் வழியாக செல்கிறது. இந்த நெடுஞ்சாலை இந்தியாவின் சத்தீசுகர், மகாராட்டிரம் மாநிலங்களைக் கடந்து செல்கிறது.
# தேசிய நெடுஞ்சாலை 130ஈ (இந்தியா)

## வழித்தடம்

; சத்தீசுகர்  
கொண்டகவான், நாராயண்பூர், குத்துல்- மகாராட்டிர எல்லை.  
; மகாராட்டிரம்  
சத்தீசுகர் எல்லை- பிங்குடா, லாகெரி, தோத்ராஜ், பாம்ரார்டுகாட், கெமால்காசா, அல்லாபல்லி
# தேசிய நெடுஞ்சாலை 130ஈ (இந்தியா)

## சந்திப்புகள்

: கொண்டகவான் அருகில் முனையம்
: அல்லபள்ளி அருகில் முனையம்
# தேசிய நெடுஞ்சாலை 131அ (இந்தியா)

**தேசிய நெடுஞ்சாலை 131அ** (*National Highway 131A (India)*), பொதுவாக தே. நெ. 131அ என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 31இன் ஒரு கிளைச்சாலை ஆகும். தேசிய நெடுஞ்சாலை 131அ இந்தியாவின் பீகார், மேற்கு வங்காளம் மாநிலங்கள் வழியாகச் செல்கிறது. இது மேற்கு வங்காளத்தில் உள்ள மால்டா பீகாரில் உள்ள பூர்ணியாவையும் கதிகார் வழியாக ஒரு பாலம் மூலம் இணைக்கின்றது.
# தேசிய நெடுஞ்சாலை 131அ (இந்தியா)

## வழித்தடம்

மால்டா, ரதுவா, டெபிபூர், நாகட்டி, துர்காபூர், அகமதாபாத், மணிகாரி, கதிகார், பூர்ணியா
# தேசிய நெடுஞ்சாலை 131அ (இந்தியா)

## சந்திப்பு

: மால்டா அருகே முனையம்
: கத்திகாரில்
: பூர்ணியா அருகில் முனையம்
# கான்ராட் மோன்ச்

**கான்ராட் மோன்ச்** (இடாய்ச்சு மொழி:*Conrad Moench / Konrad Mönch*; 15 ஆகத்து 1744 – 6 சனவரி 1805) ) என்ற செருமானியத் தாவரவியலாளர், 1786 முதல் இறக்கும் வரை மார்ன்பர்க் (Marburg) பல்கலைக்கழகத்தில் தாவரவியல் பேராசிரியராக இருந்தவர் ஆவார்.
# கான்ராட் மோன்ச்

## பன்னாட்டு பெயர்சுருக்கத் தரக்குறியீடு

- 1564 தாவரங்களில் இவரது பெயர்சுருக்கம் நிறுவப்பட்டுள்ளது.
# மண்டிகல்

**மண்டிகல்** (*Mandikal*) என்பது இந்தியாவின் தென் மாநிலமான கர்நாடகாவில் உள்ள தற்போதைய சிக்கபல்லாபுரா வட்டத்தில் அமைந்துள்ள ஒரு கிராமம்.2011 ஆம் ஆண்டு மக்கள் தொகைக் கணக்கெடுப்பின்படி 910 இருந்தனர். இதன் பரப்பளவு 5.06 ச.கி.மீ<sup>2</sup>
# மண்டிகல்

## புவியியல் மற்றும் கலாச்சாரம்

இந்த கிராமம் பெங்களூருவிலிருந்து சுமார் 80 கி.மீ தொலைவில் அமைந்துள்ளது. அருகிலுள்ள தேசிய நெடுஞ்சாலை எண் 44 ஆகும். மண்டிக்கல் ஒரு வட்டத்தின் துணை பிரிவாகும். இங்கு 1 முதல் 10 ஆம் வகுப்பு வரையுள்ள ஒரு அரசு பள்ளி உள்ளது. ஒரு அரசு தொழில்துறை பயிற்சி நிறுவனமும், அதோடு பி.யூ. கல்லூரியும் கிராமத்தில் அமைந்துள்ளது. அருகிலுள்ள கிராமங்கள் குண்டல மண்டிக்கல், வோசஅள்ளி, பச்சேனஅள்ளி, யடகனஅள்ளி, நலபன அள்ளி, செகன அள்ளி, சிடமகல அள்ளி, யாரப்பன அள்ளி மற்றும் கம்மகுட அள்ளி ஆகியனவாகும்.
கன்னடம் மற்றும் தெலுங்கு ஆகியவை இப்பகுதி மக்கள் பேசும் மொழிகளாகும்.
இது பிரபலமான மலையேற்ற இடமான அவுலபெட்டா மலைக்குச் செல்லும் பாதையில் அமைந்துள்ளது.
# மண்டிகல்

## பொருளாதாரம்

கிராமவாசிகளின் முக்கிய தொழில் விவசாயம் மற்றும் கால்நடை வளர்ப்பு ஆகும்.
# தானியங்கி கோள் கண்டுபிடிப்பான்

**தானியங்கி கோள் கண்டுபிடிப்பான்** (*Automated Planet Finder*) என்பது **கிரக கண்டுபிடிப்பான்** **தொலைநோக்கி** என்றும் அழைக்கப்படும், ராக்கி கிரக கண்டுபிடிப்பான் என்பது அமெரிக்காவின் கலிபோர்னியாவின் சான் ஜோசின் கிழக்கே உள்ள மவுண்ட் ஹாமில்டன் உச்சியில் அமைந்துள்ள லிக் ஆய்வகத்தில் உள்ள ஒரு முழுமையான ரோபோடிக் மற்றும் 2.4 மீட்டர் ஆப்டிகல் தொலைநோக்கி ஆகும். இது பூமியின் நிறைக்கு ஐந்து முதல் இருபது மடங்கு வரம்பில் உள்ள சூரியனுக்கு அப்பாற்பட்ட கிரகங்களைத் தேட வடிவமைக்கப்பட்டுள்ளது. இந்தக் கருவி ஒரு இரவுக்கு சுமார் 10 நட்சத்திரங்களை ஆராயும். ஒரு தசாப்த காலப்பகுதியில், தொலைநோக்கி அருகிலுள்ள 1,000 நட்சத்திரங்களை கிரகங்களுக்காக ஆய்வு செய்யும் என்று எதிர்பார்க்கப்படுகிறது. இதன் மதிப்பிடப்பட்ட செலவு $10 மில்லியன். இத்திட்டத்தை முடிப்பதற்கான மொத்த செலவு $12.37 மில்லியன் ஆகும். முதல் ஒளி முதலில் 2006 இல் திட்டமிடப்பட்டது, ஆனால் தொலைநோக்கியின் முக்கிய கூறுகளின் கட்டுமானத்தில் ஏற்பட்ட தாமதங்கள் இதை ஆகஸ்ட் 2013 க்கு தள்ளிவிட்டன. இது ஆகஸ்ட் 2013 இல் இயக்கப்பட்டது.  
கோள்களின் சுற்றுப்பாதையால் ஏற்படும் ஈர்ப்பு, அருகிலுள்ள நட்சத்திரங்களின் அனிச்சை இயக்கத்தை அளவிட, தொலைநோக்கி உயர்-துல்லியமான ரேடியல் திசைவேக அளவீடுகளைப் பயன்படுத்துகிறது. மெதுவான நடை வேகத்துடன் ஒப்பிடக்கூடிய, வினாடிக்கு ஒரு மீட்டர் அளவுக்கு சிறிய நட்சத்திர இயக்கங்களைக் கண்டறிவதே வடிவமைப்பின் இலக்காகும். பூமியிலிருந்து சுமார் 100 ஒளி ஆண்டுகளுக்குள் உள்ள நட்சத்திரங்களே முக்கிய இலக்காக இருக்கும்.  
கென் மற்றும் குளோரியா லெவி டாப்ளர் ஸ்பெக்ட்ரோமீட்டரின் செயல்திறன் வடிவமைப்பு இலக்குகளை அடைகிறது என்பதை ஆரம்பகால சோதனைகள் காட்டுகின்றன. ஸ்பெக்ட்ரோமீட்டர் அதிக செயல்திறன் கொண்டது மற்றும் HARPS மற்றும் HIRES இன் ரேடியல் வேக துல்லியத்தைப் போலவே (1.0 மீ/வி) வடிவமைப்பு உணர்திறனை பூர்த்தி செய்கிறது .
# தானியங்கி கோள் கண்டுபிடிப்பான்

## கட்டுமானம்

தொலைநோக்கிகளுக்கான பாகங்கள் சர்வதேச நிறுவனங்களால் கட்டப்பட்டன:  
- கண்ணாடி வெற்று ரஷ்யாவில் போடப்பட்டது.
- அந்த வெற்று இடம் அமெரிக்காவின் மேரிலாந்தில் ஒளியியல் ரீதியாக வடிவமைக்கப்பட்டிருந்தது.
- அமெரிக்காவின் அரிசோனாவில் அசெம்பிளி செய்யப்பட்டது.
- இந்தக் குவிமாடம் ஆஸ்திரேலியாவில் கட்டப்பட்டது.
- இந்த நிறமாலை வரைபடம் கலிபோர்னியாவில் வடிவமைக்கப்பட்டு கட்டப்பட்டது .
- இது கலிபோர்னியாவின் மவுண்ட் ஹாமில்டனில் அமைந்துள்ளது .
# தானியங்கி கோள் கண்டுபிடிப்பான்

## பிரேக்த்ரூ லிஸ்டனுடன் இணைந்து பணியாற்றுதல்

இந்த தொலைநோக்கி, அனுமான வேற்று கிரக நாகரிகங்களிலிருந்து ( வேற்று கிரக நுண்ணறிவுக்கான தேடல் - SETI) லேசர் பரிமாற்றங்களிலிருந்து வரும் ஒளியியல் சமிக்ஞைகளைத் தேடவும் பயன்படுத்தப்படுகிறது . இந்த முயற்சி பெர்க்லி SETI ஆராய்ச்சி மையத்தின் பெரிதும் நிதியளிக்கப்பட்ட திருப்புமுனை கேட்கும் திட்டத்திற்காக செய்யப்படுகிறது .
# கௌனிப்பள்ளி

**கௌனிப்பள்ளி** (*Gownipalli*) என்பது இந்தியாவின் கர்நாடக மாநிலத்தில் உள்ள ஒரு கிராமமாகும். கோலார் மாவட்டத்திலுள்ள சீனிவாசுப்பூர் தாலுக்காவில் இக்கிராமம் அமைந்துள்ளது. சாந்தா கௌனிப்பள்ளி என்ற பெயராலும் அழைக்கப்படுகிறது.
# கௌனிப்பள்ளி

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கௌனிப்பள்ளி கிராமத்தில் மொத்தம் 1483 குடும்பங்கள் வசித்தன. கிராமத்தின் மக்கள் தொகை 6418 ஆக இருந்தது. இம்மக்கள் தொகையில் 3214 ஆண்களும் 3204 பெண்களும் இருந்தனர்.  
0-6 வயதுடைய குழந்தைகள் 705 பேர் இருந்தனர். இது கிராமத்தின் மொத்த மக்கள் தொகையில் 10.98% ஆகும். சராசரி பாலின விகிதம் 997 ஆகும். கர்நாடக மாநில சராசரியான 973 என்பதை விட இது அதிகமாகும். மக்கள் தொகை கணக்கெடுப்பின்படி இக்கிராமத்தின் குழந்தை பாலின விகிதம் 911 ஆகும். இது கர்நாடக சராசரியான 948 என்பதை விடக் குறைவு.  
கர்நாடகாவை விட கௌனிப்பள்ளி கிராமம் அதிக எழுத்தறிவு விகிதத்தைக் கொண்டுள்ளது. 2011 ஆம் ஆண்டில், இக்கிராமத்தின் எழுத்தறிவு விகிதம் 76.58% ஆகவும், கர்நாடகாவின் எழுத்தறிவு விகிதம் 75.36% ஆகவும் இருந்தது. இவ்விகிதத்தில் ஆண் எழுத்தறிவு விகிதம் 82.21% ஆகவும், பெண் எழுத்தறிவு விகிதம் 70.99% ஆகவும் இருந்தது.
# அப்பானி

**அப்பானி** (*Abbani*) என்பது இந்தியாவின் கர்நாடக மாநிலத்தில் உள்ள ஒரு கிராமமாகும். கோலார் மாவட்டத்திலுள்ள கோலார் தாலுக்காவில் இக்கிராமம் அமைந்துள்ளது.
# அப்பானி

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி அப்பானி கிராமத்தில் மொத்தம் 263 குடும்பங்கள் வசித்தன. கிராமத்தின் மக்கள் தொகை 1308 ஆக இருந்தது. இம்மக்கள் தொகையில் 656 ஆண்களும் 652 பெண்களும் இருந்தனர்.  
0-6 வயதுடைய குழந்தைகள் 140 பேர் இருந்தனர். இது கிராமத்தின் மொத்த மக்கள் தொகையில் 10.70% ஆகும். சராசரி பாலின விகிதம் 994 ஆகும். கர்நாடக மாநில சராசரியான 973 என்பதை விட இது அதிகமாகும். மக்கள் தொகை கணக்கெடுப்பின்படி இக்கிராமத்தின் குழந்தை பாலின விகிதம் 609 ஆகும். இது கர்நாடக சராசரியான 948 என்பதை விடக் குறைவு.  
கர்நாடகாவை விட அப்பானி கிராமம் குறைந்த எழுத்தறிவு விகிதத்தைக் கொண்டுள்ளது. 2011 ஆம் ஆண்டில், இக்கிராமத்தின் எழுத்தறிவு விகிதம் 66.52% ஆகவும், கர்நாடகாவின் எழுத்தறிவு விகிதம் 75.36% ஆகவும் இருந்தது. இவ்விகிதத்தில் ஆண்கள் எழுத்தறிவு விகிதம் 75.57% ஆகவும், பெண் எழுத்தறிவு விகிதம் 57.93% ஆகவும் இருந்தது.
# அப்பானி

## குறிப்பிடத்தக்க நபர்கள்

- ஏ. என். பிரகலாத ராவ் - இந்திய எழுத்தாளர்
# பிரகாஷ் அமிர்தராஜ்

**பிரகாஷ் அமிர்தராஜ்** (*Prakash Amritraj*, பிறப்பு: 2 அக்டோபர் 1983) என்பவர் ஒரு இந்திய-அமெரிக்க முன்னாள் தொழில்முறை டென்னிசு வீரர் ஆவார். இவர் பன்னாட்டுப் போட்டிகளில் இந்தியா சார்பாக விளையாடியுள்ளார். இவர் இந்திய முன்னாள் டென்னிசு வீரரான விஜய் அமிர்தராஜின் மகன் ஆவார்.
# பிரகாஷ் அமிர்தராஜ்

## பின்னணி

பிரகாஷ் அமிர்தராஜ் இந்திய டென்னிசு வீரரான விஜய் அமிர்தராஜ் மற்றும் இலங்கைத் தமிழரான சியாமளா ஆகியோரின் மகனாவார்.  
பிரகாஷ், சக டென்னீசு பயிற்சியாளர் ஸ்டீபன் அமிர்தராஜின் தாயாதி ஆவார். இந்தியாவைப் பிரதிநிதித்துவப்படுத்திய முன்னாள் தொழில்முறை டென்னிஸ் வீரர்களான ஆனந்த், அசோக் ஆகியோர் இவரது சித்தப்பாக்கள் ஆவர். பிரகாஷுக்கு விக்ரம் (பிறப்பு: 1987) என்ற ஒரு தம்பி உண்டு.  
இவர் தெற்கு கலிபோர்னியா பல்கலைக்கழகத்திற்காக இரண்டு ஆண்டுகள் டென்னிசு விளையாடினார். 2002 ஆம் ஆண்டில் யுனைடெட் ஸ்டேட்ஸ் டென்னிஸ் அசோசியேஷன் (யுஎஸ்டிஏ) 18 வயது சிறுவர்களுக்கான தேசிய சாம்பியன்ஷிப்பை வென்றார்
# பிரகாஷ் அமிர்தராஜ்

## தொழில்முறை வாழ்க்கை

2007 ஆம் ஆண்டில், அமிர்தராஜ் இந்தியாவில் தொடர்ந்து மூன்று ஐடிஎஃப் புரோ சுற்று போட்டிகளை வென்றார், மூன்று இறுதிப் போட்டிகளிலும் கரண் ரஸ்தோகியை வீழ்த்தினார்.  
2008 சூலை 14 அன்று அமிர்தராஜ் தனது முதல் ஏ.டி.பி. சுற்றுப் பயண இறுதிப் போட்டியில் விளையாடினார். அப்போது பிரான்சின் ஃபேப்ரிஸ் சாண்டோரோவிடம் நேர் செட்களில் தோல்வியடைந்தார்.  
2010 ஆகத்து முதல் 2012 ஆகத்து வரை, அமிர்தராஜ் விளையாட்டுச் சுற்றுப்பயணத்தில் கலந்துகொள்ளவில்லை. இருப்பினும், இரண்டு ஆண்டுகளுக்குப் பிறகு முதல் முறையாக அவர் மைதானத்திற்குத் திரும்பினார், கலிபோர்னியாவின் ஆப்டோஸில் நடந்த 2012 கொமெரிகா பேங்க் சேலஞ்சரில் ஒரு தகுதிச் சுற்றில் வைல்ட் கார்டாகப் போட்டியிட்டார்.  
பிரகாஷ் அமிர்தராஜ் 2016 ஆம் ஆண்டு டென்னிஸ் சேனலின் முதன்மை பயண நிருபர்களில் ஒருவராகவும், போட்டிக்கு இடையேயான பகுப்பாய்வாளராகவும், ஸ்டுடியோ மற்றும் உலகளாவிய நிகழ்வுகளில் தொகுப்பாளராகவும் டென்னிஸ் சேனலின் ஊழியராக சேர்ந்தார். 2021 பிப்ரவரியில், அவரது ஒப்பந்தம் 2023 வரை கூடுதலாக மூன்று ஆண்டுகளுக்கு புதுப்பிக்கப்பட்டது
# தேசிய நெடுஞ்சாலை 230 (இந்தியா)

**தேசிய நெடுஞ்சாலை 230** (தே. நெ. 230), என்பது பசுமைவழிச் சாலைஅல்லது இலக்னோ வெளி வட்டச் சாலை என்றும் அழைக்கப்படுகிறது. இது இந்தியாவில் உத்தரப் பிரதேசத்தில் உள்ள தேசிய நெடுஞ்சாலையாகும். இதில் இலக்னோ உள் வளைய சாலையின் பிரிவுகளும் அடங்கும். இலக்னோ வெளிப்புற வளையச் சாலை என்பது 8 வழிச்சாலையாகும். இது முக்கிய சந்திப்புகளில் 10 வழிச்சாலைகளாக விரிவடைகிறது. இது 104 கிமீ நீளமுள்ள நான்கு வழிச்சாலைத் திட்டமாகும். இது இலகுரக வாகனங்களுக்கு 100 கிமீ வேக வரம்பையும், கனரக வாகனங்களுக்கு 80 கிமீ வேகத்தையும் கொண்டுள்ளது. குர்சி சாலை முதல் சுல்தான்பூர் சாலை (விவசாயப் பாதை) வரை 6 வழிப்பாதையாக 11 கி. மீ நீளமுள்ள பாதையாக கட்டமைக்கப்பட்டுள்ளது. இது இந்திய தேசிய நெடுஞ்சலை முகமையால் கட்டப்பட்டுள்ளது. இந்த வளைய சாலையில் பயணிகளின் சுமூகமான மற்றும் விரைவான பயணத்திற்காக பல 6 வழி மேம்பாலங்கள் உள்ளன. இலக்னோ மாநிலத் தலைநகரப் பகுதி அல்லது உத்தரப் பிரதேச மாநிலத் தலைநகரைப் மேம்படுத்துவதில் இந்த வெளி வட்டச் சாலை முக்கியப் பங்கு வகிக்கும். இந்த வட்டச் சாலையைச் சுற்றி பல ஆயிரக்கணக்கான ஏக்கர் நிலப்பரப்பில் தகவல் தொழில்நுட்ப நகரங்கள், வீட்டுவசதி சங்கங்கள், ஒருங்கிணைந்த பெருநகரங்கள், ஆரோக்கிய நகரம், கல்வி மையங்கள் மற்றும் வணிக மையங்கள் போன்றவை அமைக்க உத்தேசிக்கப்பட்டுள்ளது. இது தற்போது வரை இலக்னோ நகரின் முக்கிய சாலைகளிலிருந்து கிட்டத்தட்ட 1.6 லட்சம் வாகனங்களை இயக்க உள்ளது.
# தேசிய நெடுஞ்சாலை 230 (இந்தியா)

## கட்டுமானம்

இந்திய தேசிய நெடுஞ்சாலை ஆணையம் இலக்னோ வெளிவட்டச் சாலையின் (தே. நெ. 230) கட்டுமானப் பணிகளை 2 நிலைகளில் மேற்கொண்டது.
# தேசிய நெடுஞ்சாலை 230 (இந்தியா)

## நிலை 1

முதல் கட்டமாக பக்சி கா தலாப் (பிகேடி) முதல் ஆசுதி சாலை, சுல்தான்பூர் சாலை, பெக்தா சாலை, சீதாப்பூர் சாலை, குர்சி சாலை, அயோத்தி சாலை, இந்திரா கால்வாய், மோகன்லால்கஞ்ச் மற்றும் தாரோகா கெரா அருகே கான்பூர் சாலை வரை மேம்பாடு செய்யப்பட்டது.
| 1. | சுல்தான்பூர் சாலை முதல் பேக்தா சாலை வரை | 31.75 | பி. என். சி. இன்ப்ராடெக் |  |
| --- | --- | --- | --- | --- |
| 2. | பேக்தா சாலை வரை முதல் சீதாப்பூர் சாலை வரை | 32.89 |  |  |
| 3A. | சீதாப்பூர் சாலை முதல் குர்சி சாலை வரை | 14.62 | டி. ஆர். எ. இன்ப்ராகான் |  |
| 3B. | குர்சி சாலை முதல் பைசாபாத்து சாலை வரை | 14.70 | டி. ஆர். எ. இன்ப்ராகான் | } |
# தேசிய நெடுஞ்சாலை 230 (இந்தியா)

## நிலை 2

இரண்டாம் கட்டத்தில், கான்பூர் சாலையில் உள்ள தரோகா கேராவிலிருந்து மோகன் மற்றும் காகோரி சாலை வழியாக பி. கே. டி வரை கட்டுமானப் பணிகள் மேற்கொள்ளப்பட்டன.
# தேசிய நெடுஞ்சாலை 230 (இந்தியா)

## மேம்பாடு

- மார்ச் 2019:15 கி. மீ. நீளமுள்ள சாலை திட்டம் முடிக்கப்பட்டு திறந்து வைக்கப்பட்டது.
- மே 2020: மீதமுள்ள சாலை திட்டப் பணிகள் முன்னேற்றத்தில் உள்ளன.
- அக்டோபர் 2020:2021 திசம்பரில் வெளிப்புற வளைய சாலை தயார் நிலையில்
- அக்டோபர் 2021: மீதமுள்ள 76 கி. மீ. வெளிப்புற வளைய சாலையின் பணிகள். இது சூன் 2022-ல் நிறைவடைவு
- பெப்ரவரி 2022:6 மாதங்களுக்குப் பிறகு வட்டச் சாலை தயார்
- மார்ச் 2024: மோகன் சாலை முதல் பி. கே. டி வரை ஒரு இணைப்பு கொண்ட முடிக்கப்பட்டு திறப்பு விழா
# தேசிய நெடுஞ்சாலை 330 (இந்தியா)

**தேசிய நெடுஞ்சாலை 330 (இந்தியா)** (*National Highway 330 (India)*) பொதுவாக **தே. நெ. 330** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது உத்தரப் பிரதேசத்தின் பிரயாக்ராஜை உத்தரப் பிரதேசத்தில் உள்ள பல்ராம்பூருடன் இணைக்கிறது. இதற்கு முன்பு இந்த நெடுஞ்சாலைக்கு தேசிய நெடுஞ்சாலை 96 என்று பெயரிடப்பட்டது. தேசிய நெடுஞ்சாலை 330 என்பது உத்தரப் பிரதேசத்தில் உள்ள 4 வழி நெடுஞ்சாலை ஆகும். இந்தச் சாலையின் மொத்த நீளம் 248 கி.மீ. ஆகும். இச்சாலை முன்னர் தேசிய நெடுஞ்சாலை 96 என்று அழைக்கப்பட்டது.
# தேசிய நெடுஞ்சாலை 330 (இந்தியா)

## வழித்தடம்

தேசிய நெடுஞ்சாலை 330 உத்தரப் பிரதேசத்தின் முக்கிய நகரங்களை இணைக்கிறது.  
- பிரயாக்ராஜ்
- பிரதாப்கர்
- சுல்தான்பூர்
- பிகாப்பூர்
- அயோத்தி
- நவாப்கஞ்ச்
- கோண்டா
- பலராம்பூர்
# தேசிய நெடுஞ்சாலை 330 (இந்தியா)

## சந்திப்புகள்

: பிரயாக்ராஜ் அருகில் முனையம்
: பிகாப்பூர் அருகில்
: பிரதாப்கர் அருகில்
: சுல்தான்பூர் அருகில்
: சுல்தான்பூர் அருகில்
: அயோத்தி அருகில்
: அயோத்தி அருகில்
: கோண்டா. அருகில்
: பல்ராம்பூர் அருகில் முனையம்
# தேசிய நெடுஞ்சாலை 330 (இந்தியா)

## சுங்கச்சாவடி

- பிரயாக்ராஜ்
- அயோத்தி
# நவாப்கஞ்ச்

**நவாப்கஞ்ச்** (*Nawabganj*) என்பது இந்திய மாநிலமான உத்தரப் பிரதேசத்தின் கோண்டா மாவட்டத்தில் உள்ள ஒரு நகரம் மற்றும் நகர் பாலிகா பரிசத் ஆகும். இது அயோத்தி மேம்பாட்டு ஆணையத்தின் கீழ் 25 பகுதிகளாகப் பிரிக்கப்பட்டுள்ளது. இதற்கு ஒவ்வொரு 5 வருடங்களுக்கும் தேர்தல் நடத்தப்படுகிறது.
# நவாப்கஞ்ச்

## புவியியல்

நவாப்கஞ்ச் 26°52′N 82°08′E/26.87 °N 82.13 °E ஆழ் கூற்றில் கடல்மட்டத்திலிருந்து 93 மீட்டர் உயரத்தில் அமைந்துள்ளது.
# நவாப்கஞ்ச்

## மக்கள்தொகை

2011 இந்திய மக்கள் தொகை கணக்கெடுப்பின்படி, நவாப்கஞ்சின் மக்கள் தொகை 17314 ஆகும். இந்த மக்கள் தொகையில் ஆண்கள் 8986 ஆகவும், பெண்கள் 8328 ஆகவும் இருந்தனர். நவாப்கஞ்சின் சராசரி கல்வியறிவு விகிதம் 80.56% ஆக இருந்தது. இது தேசிய சராசரியான 59.5% ஐ விட அதிகமாக உள்ளது. ஆண்களின் கல்வியறிவு 85.61% ஆகவும், பெண்களின் கல்வியறிவு 75.17% ஆகவும் இருந்தது. நவாப்கஞ்சில் 12.09% மக்கள் தொகையினர் 6 வயதிற்குட்பட்டவர்கள்.  
நவாப்கஞ்ச் நகர் பாலிகா பரிசத்தில் மொத்தம் 2,774 வீடுகளுக்கு மேல் நிர்வாகத்தைக் கொண்டுள்ளது. அனைத்து வீடுகளுக்கும் தண்ணீர் மற்றும் கழிவுநீர் போன்ற அடிப்படை வசதிகள் வழங்கப்பட்டுள்ளது. நகரமைப்பிற்குள் சாலைகளை உருவாக்கவும், இதன் அதிகார வரம்பிற்கு உட்பட்ட சொத்துக்களுக்கு வரி விதிக்கவும் நவாப்கஞ்ச் நகரமைப்பு அதிகாரம் பெற்றுள்ளது.
# தாவரப்பரவலைப் பதிவு செய்யும் உலகப் புவியியல் திட்டம்

**தாவரப்பரவலைப் பதிவு செய்யும் உலகப் புவியியல் திட்டம்** (*World Geographical Scheme for Recording Plant Distributions* (WGSRPD)) என்பது பன்னாட்டு பல்லுயிர் தகவல் தரநிலைக் குழுமம்(TDWG) என்ற குழுமத்தால் உருவாக்கப்பட்ட உயிர்ப்புவியியல் முறைமை ஆகும். இதனை பன்னாட்டு செயற்குழு உருவாக்கி மேலாண்மைச் செய்கிறது. தாவரவியல் தரவுத்தளங்களில் உள்ள தரவுத் துறைகளுக்கான பிற தரங்களைப் போலவே, இந்த திட்ட தரநிலைகளும், "உலகின் நலனுக்காக, உயிரியல் உயிரினங்களின் உலக பாரம்பரியத்தைப் பற்றிய தகவல்களைப் பரந்தளவில், மிகவும் பயனுள்ள முறையில் பரப்புவதை" ஊக்குவிக்க உருவாக்கப்பட்டதாகும். தாவரவியல் கண்டங்கள் முதல் பெரிய நாடுகளின் பகுதிகள் வரை, நான்கு அளவுகள் அல்லது நிலைகளில், தாவரப் பதிவு செய்வதற்கான தெளிவான வரையறைகளையும், குறியீடுகளையும், இம்முறைமை வழங்குகிறது. இதில் பயன்படுத்தப்படும் குறியீடுகள், பன்னாட்டு பல்லுயிர் தகவல் தரநிலைகள் அமைப்பின், புவியியல் குறியீடுகளே எனலாம். இயற்கைப் பாதுகாப்புக்கான பன்னாட்டு ஒன்றியம் (IUCN) மூலவுயிர் முதலுரு வளங்கள் தகவல் வலையகம் (GRIN), உலகத் தாவரங்கள் இணைநிலை (POWO) ஆகியன, இவ்வமைப்பினால் பயனுறும் பயனாளிகள் ஆவர்.
# தாவரப்பரவலைப் பதிவு செய்யும் உலகப் புவியியல் திட்டம்

## அமைப்பின் கொள்கைகள்

இத்திட்டம் பல்லுயிர்ப் பன்முகத்தன்மை தகவல் தரநிலைகளால், குறிப்பாக வகைபிரித்தல் தரவுத்தளங்களை இலக்காகக் கொண்டு உருவாக்கப்பட்டதாகும். தொடக்கமாக "தாவரப் பரவல்களைப் பதிவு செய்வதில் பயன்படுத்த தோராயமாக 'நாடு' மட்டத்திலும், அதற்கு மேல் உள்ள புவியியல் அலகுகளின் ஒப்புக் கொள்ளப்பட்ட அமைப்பின் தேவையாகும்". இத்திட்டம் அரசியல் எல்லைகளுக்கும், தாவரவியல் பிரிவுகளுக்கும் இடையிலான சமரசத்தைக் கையாளுகிறது. அனைத்து எல்லைகளும், அரசியல் எல்லைகளையும் கையாளுகின்றன. ஐரோப்பியத் தாவரவளம் (*Flora Europaea*), *மலேசியானா தாவரவளம் ( Flora Malesiana)*, மருத்துவ சரிபார்ப்புப்பட்டி (Med-Checklist) போன்ற படைப்புகளில் பயன்படுத்தப்படும் பரவல் வகைகளின் அடிப்படையில் தாவரவியல் பாரம்பரியத்தைப் பின்பற்றுவதையும் இந்த திட்டம் நோக்கமாகக் கொண்டுள்ளது. இந்த அணுகுமுறை, சிலநேரத்தில் அரசியல் எல்லைகளிலிருந்து விலகுவதற்கு வழிவகுக்கிறது.  
எடுத்துக்காட்டாக, ஐரோப்பியத் தாவரவளமானது, கிழக்கு ஏஜியன் தீவுகளை (லெஸ்போஸ், சமோஸ் மற்றும் ரோட்ஸ் போன்றவை) கிரேக்கத்தின் ஒரு பகுதியாக அரசியல் நில அடிப்படையில் ஐரோப்பாவாக இருந்தாலும், இதன்படி மேற்கு ஆசியா மண்டலத்தில் வைக்கப்பட்டுள்ளது.
# தாவரப்பரவலைப் பதிவு செய்யும் உலகப் புவியியல் திட்டம்

## அமைப்பின் கொள்கைகள்

### நிலைகள்

இந்தத் திட்டம் நம் பூமியின் தாவரவளமுள்ள இடங்களை, நான்கு அலகு நிலைகளில் வரையறுக்கிறது, பெரிய நாடுகளின் பகுதிகள் வரை விரிந்து, இத்தாவரவியல் கண்டங்கள் வகைப்படுத்தப்பட்டுள்ளன.  
1. **கண்டம்** - ஒன்பது தாவரவியல் கண்டங்கள்
1. **மண்டலம்** - ஒவ்வொரு தாவரவியல் கண்டமும், இரண்டு முதல் பத்து துணைக் கண்டப் பகுதிகளாகப் பிரிக்கப்பட்டுள்ளன.
1. "**தாவரவியல் நாடு** அல்லது தாவரவியல் பகுதி" - பெரும்பாலான மண்டலங்கள் பொதுவாக ஒரு அரசியல் நில எல்லைக்குச் சமமான அலகுகளாகப் பிரிக்கப்பட்டுள்ளன. சில பெரிய தீவுகள், தீவுக் குழுக்கள் அடங்கிய ஒற்றையுருவாக் கருதப்படுகின்றன, மேலும் பெரிய நாடுகள் பிளவுபடலாம் அல்லது வெளிப்புற பகுதிகள் தவிர்க்கப்படலாம்.
1. **அடிப்படை பதிவு அலகுகள்** - மிகக் குறைந்த நிலை, மிகப் பெரிய நாடுகளுக்கு மட்டுமே பயன்படுத்தப்படுகிறது, அவற்றை முற்றிலும் அரசியல் எல்லை அடிப்படையில் மாநிலங்கள் அல்லது மண்லடலங்களாகப் பிரிக்கப்பட்டுள்ளன.  
ஒவ்வொரு மட்டத்திலும் அலகுகளைக் குறிக்க, தரப்படுத்தப்பட்ட குறியீடுகள் பயன்படுத்தப்படுகின்றன. நிலை1, நிலை2 ஆகியவைகளை எண் குறியீடுகளும், நிலை3, நிலை4 ஆகியவற்றை எழுத்துக் குறியீடுகளையும் பயன்படுத்துகின்றனர்.
# தாவரப்பரவலைப் பதிவு செய்யும் உலகப் புவியியல் திட்டம்

## அமைப்பின் கொள்கைகள்

### இம்முறைமைப் பட்டியல்

**இத்திட்டப்படி நிலை 1, நிலை 2**  
| * 1 ஐரோப்பா 10 வடக்கு ஐரோப்பா 11 மத்திய ஐரோப்பா 12 தென்மேற்கு ஐரோப்பா 13 தென்கிழக்கு ஐரோப்பா 14 கிழக்கு ஐரோப்பா
** 10 வடக்கு ஐரோப்பா
** 11 மத்திய ஐரோப்பா
** 12 தென்மேற்கு ஐரோப்பா
** 13 தென்கிழக்கு ஐரோப்பா
** 14 கிழக்கு ஐரோப்பா
* 2 ஆப்பிரிக்கா 20 வடக்கு ஆப்பிரிக்கா 21 மெக்கரோனேஷியா 22 மேற்கு வெப்பமண்டல ஆப்பிரிக்கா 23 மேற்கு-மத்திய வெப்பமண்டல ஆபிரிக்கா 24 வடகிழக்கு வெப்பமண்டல ஆப்ரிக்கா 25 கிழக்கு வெப்பமண்டல ஆஃப்ரிகா 26 தெற்கு வெப்பமண்டல அஃப்ரிகா 27 தெற்கு ஆப்பிரிக்கா 28 மத்திய அட்லாண்டிக் பெருங்கடல் 29 மேற்கு இந்தியப் பெருங்கடல்
** 20 வட ஆப்பிரிக்கா
** 21 மெக்கரோனீசியாமெக்கரோனேஷியா
** 22 மேற்கு வெப்பமண்டல ஆப்பிரிக்கா
** 23 மேற்கு-மத்திய வெப்பமண்டல ஆப்பிரிக்கா
** 24 வடகிழக்கு வெப்பமண்டல ஆப்பிரிக்கா
** 25 கிழக்கு வெப்பமண்டல ஆப்பிரிக்கா
** 26 தென் வெப்பமண்டல ஆப்பிரிக்கா
** 27 தென்னாப்பிரிக்கா
** 28 மத்திய அட்லாண்டிக் பெருங்கடல்
** 29 மேற்கு இந்தியப் பெருங்கடல் | * 3 ஆசியா-டெம்பரேட் [குறிப்பு 1] 30 சைபீரியா 31 ரஷ்ய தூர கிழக்கு 32 மத்திய ஆசியா 33 காகசஸ் 34 மேற்கு ஆசியா 35 அரேபிய தீபகற்பம் 36 சீனா 37 மங்கோலியா 38 கிழக்கு ஆசியா
** 30 சைபீரியா
** 31 ரஷ்ய தூர கிழக்கு
** 32 மத்திய ஆசியா
** 33 காகசஸ்
** 34 மேற்கு ஆசியா
** 35 அரேபிய தீபகற்பம்
** 36 சீனா
** 37 மங்கோலியா
** 38 கிழக்கு ஆசியா
* 4 ஆசிய-வெப்பமண்டல [குறிப்பு 2] 40 இந்தியத் துணைக்கண்டம் 41 இந்தோ-சீனா [குறிப்பு 3] 42 மலேசியா 43 பப்புவாசியா
** 40 இந்தியத் துணைக்கண்டம்
** 41 இந்தோ-சீனா [குறிப்பு 3]
** 42 மலேசியா
** 43 பாப்புவாசியாபப்புசியா
* 5 ஆஸ்திரேலியா 50 ஆஸ்திரேலியா 51 நியூசிலாந்து
** 50 ஆஸ்திரேலியா
** 51 நியூசிலாந்து
* 6 பசிபிக் 60 தென்மேற்கு பசிபிக் [குறிப்பு 4] 61 தென்-மத்திய பசிபிக் 62 வடமேற்கு பசிபிக் 63 வட-மத்திய பசிபிக்
** 60 தென்மேற்கு பசிபிக் [குறிப்பு 4]
** 61 தென்-மத்திய பசிபிக்
** 62 வடமேற்கு பசிபிக்
** 63 வட மத்திய பசிபிக் | * 7 வட அமெரிக்கா [குறிப்பு 5] 70 சபர்டிக் அமெரிக்கா [குறிப்புஃ 6] 71 மேற்கு கனடா 72 கிழக்கு கனடா 73 வடமேற்கு அமெரிக்கா 74 வட-மத்திய அமெரிக்கா 75 வடகிழக்கு அமெரிக்கா 76 தென்மேற்கு அமெரிக்கா 77 தென்-மத்திய அமெரிக்கா 78 தென்கிழக்கு அமெரிக்கா 79 மெக்சிகோ
** 70 சபர்டிக் அமெரிக்கா [குறிப்பு 6]
** 71 மேற்கு கனடா
** 72 கிழக்கு கனடா
** 73 வடமேற்கு அமெரிக்கா
** 74 வட மத்திய அமெரிக்காவட-மத்திய அமெரிக்கா
** 75 வடகிழக்கு அமெரிக்கா
** 76 தென்மேற்கு அமெரிக்கா
** 77 தென்-மத்திய அமெரிக்கா
** 78 தென்கிழக்கு அமெரிக்கா
** 79 மெக்சிகோ
* 8 தென் அமெரிக்கா [குறிப்பு 7] 80 மத்திய அமெரிக்கா 81 கரீபியன் 82 வடக்கு தென் அமெரிக்கா 83 மேற்கு தென் அமெரிக்கா 84 பிரேசில் 85 தெற்கு தென் அமெரிக்கா
** 80 மத்திய அமெரிக்கா
** 81 கரீபியன்
** 82 வட தென் அமெரிக்கா
** 83 மேற்கு தென் அமெரிக்கா
** 84 பிரேசில்
** 85 தென் அமெரிக்கா
* 9 அண்டார்டிக் 90 துணை அண்டார்டிக் தீவுகள் 91 அண்டார்டிக் கண்டம்
** 90 துணை அண்டார்டிக் தீவுகள்
** 91 அண்டார்டிக் கண்டம் | } |
| --- | --- | --- | --- |
# தாவரப்பரவலைப் பதிவு செய்யும் உலகப் புவியியல் திட்டம்

## தாவரப் புவியியல்

தாவரவியல் சார்ந்த வகைப்பாடுகளைப் பயன்படுத்தி, தாவரவியல் வகையமைப்புகளுக்கு, இத்திட்டத்தின் ஆவணங்கள், ஆர்மேன் தக்தாஜனால் ( Armen Takhtajan.) வகைப்படுத்தப்பட்டபடி, மலர் இராச்சிங்கள், மலர் பகுதிகள், மலர் மாகாணங்களைப் பயன்படுத்துவதை ஏற்றுக் கொள்கிறது.
# தாவரப்பரவலைப் பதிவு செய்யும் உலகப் புவியியல் திட்டம்

## நிலை 1: தாவரவியல் கண்டங்கள்

இத்திட்டத்தின்படி ஒன்பது தாவரவியல் கண்டங்களை வரையறுக்கிறது (நிலை 1) ஒவ்வொன்றும் ஐரோப்பா முதல் 9 (அண்டார்டிகா) வரை ஒற்றை இலக்க குறியீட்டைப் பெற்றுள்ளது. "உலகின் கண்டங்களின் பிரபலமான கருத்துக்கள் பராமரிக்கப்பட்டுள்ளன, ஆனால் ஒன்று அல்லது இரண்டு சிறிய மாற்றங்களுடன்", சில தாவரவியல் கண்டங்கள், பாரம்பரிய புவியியல் கண்டங்களிலிருந்து குறிப்பிடத்தக்க வகையில் வேறுபடுகின்றன. குறிப்பாக ஆசியா இரண்டு தாவரவியல் கண்டங்களாகப் பிரிக்கப்பட்டுள்ளது-5 ஆஸ்திரேலியா, நியூசிலாந்து மற்றும் சிறிய வெளிப்புற தீவுகளைக் கொண்டுள்ளது-பசிபிக் பெருங்கடலில் உள்ள பெரும்பாலான தீவுகள் 6 பசிபிக் தீவுகளுக்கும், அமெரிக்காவை 7 வட அமெரிக்கா, 8 தென் அமெரிக்கா ஒதுக்கப்பட்டுள்ளன.
# தாவரப்பரவலைப் பதிவு செய்யும் உலகப் புவியியல் திட்டம்

## நிலை 2: துணைக்கண்டப் பகுதிகள்

- ஒன்பது தாவரவியல் கண்டங்கள் (நிலை 1) ஒவ்வொன்றும் இரண்டு முதல் பத்து நிலை 2 பகுதிகளாகப் பிரிக்கப்பட்டுள்ளன.
- ஒவ்வொரு மண்டலத்திற்கும் இரண்டு இலக்க குறியீடு வழங்கப்படுகிறது, முதல் இலக்கமானது அது சேர்ந்த நிலை 1 கண்டத்தின் குறியீடாகும். மொத்தத்தில், 52 மண்டலங்கள் உள்ளன.  
பல மண்டலங்கள், கண்டங்களின் புவியியல் பிரிவுகளாகும், எ. கா. 12 தென்மேற்கு ஐரோப்பா, 34 மேற்கு ஆசியா அல்லது 77 தென்-மத்திய அமெரிக்கா. குறைவாக அறியப்பட்ட சில பகுதிகள் பின்வருமாறு:  
- 21 அசோர்ஸ், கேனரி தீவுகள் மற்றும் மடெய்ரா, அதனுடன் தொடர்புடைய சிறிய தீவுகளை உள்ளடக்கிய மெக்கரோனேஷியா
- 38 கிழக்கு ஆசியா, ஜப்பான், கொரியா மற்றும் தைவான் ஆகியவற்றைக் கொண்டுள்ளது, மேலும் தொடர்புடைய சிறிய தீவுகள் -வழக்கமான புவியியல் அலகு கிழக்கு ஆசியா மிகப் பெரியது
- 42 மலேசியா, தீபகற்ப மலேசியா, சிங்கப்பூர், போர்னியோ, சுமத்ரா, ஜாவா மற்றும் பிலிப்பைன்சு ஆகியவற்றை உள்ளடக்கியது, மேலும் தொடர்புடைய சிறிய தீவுகள்
- 43 நியூ கினி தீவு, பிஸ்மார்க் தீவுக்கூட்டம் மற்றும் சாலமன் தீவுகள் ஆகியவற்றை உள்ளடக்கிய பப்புவாசியா
# தாவரப்பரவலைப் பதிவு செய்யும் உலகப் புவியியல் திட்டம்

## நிலை 3, நிலை 4: பகுதிகளும், அடிப்படை பதிவு அலகுகளும்

நிலை 3, நிலை 4 ஆகியவை எழுத்துக் குறியீடுகளால் அடையாளப் படுத்தப் படுகின்றன. நிலை 3 க்கு மூன்று எழுத்துக் குறியீடுகள் பயன்படுத்தப்படுகின்றன, எ. கா. "NWG" என்பது நியூ கினி குறிக்கிறது. நிலை 3 பகுதி நிலை 4 "அடிப்படை பதிவு அலகுகளாக" பிரிக்கப்பட்டுள்ள இடத்தில், இரண்டு எழுத்துக் குறியீடு இணைக்கப்பட்டுள்ளது இதனால் "NWG-IJ" நியூ கினியாவின் இந்தோனேசிய பகுதியான ஐரியன் ஜெயா குறிக்கிறது. நிலை 3 பகுதி பிரிக்கப்படாத இடங்களில், நிலை 4 அலகு நிலை 3 பகுதிக்கு ஒத்ததாக இருப்பதைக் காட்ட ஐந்து எழுத்துக் குறியீட்டை உருவாக்க "OO" சேர்க்கப்படலாம். இவ்வாறு "பிஐஎஸ்" நிலை 3 இல் பிசுமார்க் தீவுக்கூட்டத்தை குறிக்கிறது. இந்தப் பகுதி பிரிக்கப்படவில்லை, எனவே "BIS-OO" ஐ நிலை 4 இல் பிரதிநிதித்துவப்படுத்த பயன்படுத்தலாம்.
# தாவரப்பரவலைப் பதிவு செய்யும் உலகப் புவியியல் திட்டம்

## பயன்பாடு

இந்தத் திட்டத்தைப் பயன்படுத்தும் அமைப்புகள், பணிகளில் இயற்கை பாதுகாப்புக்கான பன்னாட்டு ஒன்றியம், மூலவுயிர்முதலுரு வளங்கள் தகவல் வலையமைப்பு (GRIN), உலகத் தாவரங்கள் இணைநிலை<nowiki/>மற்றும் உலக கலன்றாவரங்களின் சரிபார்ப்புப் பட்டியல், இது உலக இணைநிலைத் தாவரங்களை ஆதரிக்கிறது, இது கியூ பதிப்பு ஆகும்.  
இவ்வாறு தாவரங்கள் தரவுத்தளத்திற்கான மூலவுயிர்முதலுரு வளங்கள் தகவல் வலையமைப்புக்கா வகைபிரிப்பில், இத்தாவரவியல் கண்டங்கள் அடிப்படையில் *மாக்னோலியா கிராண்டிஃப்ளோரா* பரவல் பின்வருமாறு வகைப்படுத்தப்பட்டுள்ளது  
: "வட அமெரிக்கா"
:: தென்கிழக்கு அமெரிக்கா
:: தென்-மத்திய அமெரிக்கா ".  
நிலை 2 மண்டலங்களுக்குக் கீழே, இவ்வழக்கில் நிலை 3 பகுதிகள் அமெரிக்க மாநிலங்கள், பின்நிலையில் பட்டியலிடப்பட்டுள்ளன.
# இருபீனைல் இருசெலீனைடு

**இருபீனைல் இருசெலீனைடு** (*Diphenyl diselenide*) என்பது C<sub>6</sub>H<sub>5</sub>)<sub>2</sub>Se<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். டைபீனைல் டைசெலீனைடு என்ற பெயராலும் இதை அழைக்கலாம். பயன்பாட்டுக்கு எளிமையாக இதை Ph<sub>2</sub>Se<sub>2</sub> என்ற குறியீட்டால் இதை அடையாளப்படுத்துகிறார்கள். இந்த மஞ்சள் நிற திடப்பொருள் பென்சீன்செலீனால் சேர்மத்தின் ஆக்சிசனேற்றப்பட்ட வழித்தோன்றலாகும். கரிமத் தொகுப்பு வினையில் இது PhSe அலகின் மூலமாகப் பயன்படுத்தப்படுகிறது.
# இருபீனைல் இருசெலீனைடு

## கட்டமைப்பு

ஐதரசன் பெராக்சைடு மற்றும் தொடர்புடைய மூலக்கூறுகளைப் போலவே Ph<sub>2</sub>Se<sub>2</sub> சேர்மம் C<sub>2</sub>-சமச்சீர்மையை இலட்சியப்படுத்தியுள்ளது. Se-Se பிணைப்பு நீளம் 2.29 Å, C-Se-Se-C பிணைப்பின் இருமுக கோணம் 82° மற்றும் C-Se-Se கோணங்கள் 110° பாகைக்கு அருகில் உள்ளன.
# இருபீனைல் இருசெலீனைடு

## தயாரிப்பு

கிரிக்னார்டு வினைப்பொருள் வழியாக உருவாக்கப்படும் பென்சீன்செலினாலின் இணை காரமான பென்சீன்செலினாயேட்டை ஆக்சிசனேற்றம் செய்து இருபீனைல் இருசெலீனைடு தயாரிக்கப்படுகிறது.  
:PhMgBr + Se → PhSeMgBr
:2 PhSeMgBr + Br<sub>2</sub> → Ph<sub>2</sub>Se<sub>2</sub> + 2MgBr<sub>2</sub>  
மாற்றாக, பீனைல் அயோடைடு சோடியம் செலீனைடுடன் ஒளி தூண்டப்பட்ட தீவிர-அணுக்கருநாட்ட அரோமாட்டிக்கு பதிலீட்டுக்கு உட்பட்டு பென்சீன் செலினாயேட்டு அயனிகளை உருவாக்குகிறது.:  
:PhI&nbsp;+ Na<sub>2</sub>Se&nbsp;→ PhSeNa&nbsp;+ NaI
# இருபீனைல் இருசெலீனைடு

## பயன்பாடுகள்

புல் கெண்டை மீனில் உள்ள மெத்தில்பாதரச நச்சுத்தன்மையை இருபீனைல் இருசெலீனைடு குறைக்கிறது.